
VILNIAUS R. GLITIŠKIŲ  VAIKŲ  DARŽELIO 
 PEDAGOGŲ, DIRBANČIŲ IKIMOKYKLINIO UGDYMO GRUPĖSE, NETIESIOGINIO DARBO SU VAIKAIS VALANDŲ PANAUDOJIMO TVARKOS 
APRAŠAS


I . BENDROSIOS NUOSTATOS

                 1. Vilniaus r. Glitiškių vaikų darželio (toliau – vaikų darželis) pedagogų, dirbančių ikimokyklinio  ugdymo grupėse,  netiesioginio darbo su vaikais valandų panaudojimo tvarkos aprašas (toliau – tvarkos aprašas) reglamentuoja ikimokyklinio ugdymo auklėtojo, meninio ugdymo mokytojo ir logopedo netiesioginio darbo su vaikais konkrečius darbus ir jų organizavimo tvarką. 
2. Tvarkos aprašas parengtas vadovaujantis Lietuvos Respublikos Valstybės ir savivaldybių įstaigų darbuotojų darbo apmokėjimo įstatymu (2017 m. sausio 17 d.  Nr. XIII-198).
3. Tvarkos apraše vartojamos sąvokos: 
3.1. kontaktinės valandos – laikas, skirtas tiesioginiai dirbti su vaikais; 
3.2. nekontaktinės valandos – laikas, skirtas netiesiogiai dirbti su vaikais (pasirengimui darbui, metodinei veiklai planuoti, savišvietai ir kitai panašiai veiklai).
4. Šio tvarkos aprašo tikslas – tinkamai planuoti ir organizuoti laiką, skirtą pedagogų netiesioginio darbo su vaikais veiklai. 
5. Šiuo tvarkos aprašu vadovaujasi visi pedagogai, dirbantys ikimokyklinio ugdymo grupėse.  

II . VALANDŲ, SKIRTŲ NETIESIOGINIAI DIRBTI SU VAIKAIS, ORGANIZAVIMAS

6. Vaikų darželio ikimokyklinio ugdymo pedagogams (išskyrus specialiosios ikimokyklinio ugdymo auklėtojams) skiriamos 36 valandos per savaitę, iš jų 33 valandos skiriamos tiesiogiai dirbti su vaikais ir 3 valandos netiesiogiai dirbti su vaikais (metodinei veiklai).  
6.1. Netiesioginio darbo su vaikais laikas, naudojamas metodinei veiklai: 
6.1.1. pasirengti ugdomajai veiklai;
6.1.2. ugdomajai veiklai planuoti ir kitai dokumentacijai tvarkyti;
6.1.3. programoms, projektams rengti ir dalyvauti projektinėje veikloje; 
6.1.4. vaikų pasiekimams vertinti ir analizuoti; 
6.1.5. dalyvauti rengiant individualias programas; 
6.1.6. pasirengimui atvirai veiklai ir gerosios patirties sklaidai ir apibendrinimui; 
6.1.7. turizmo renginiams, išvykoms organizuoti; 
6.1.8. vaikų darželio informaciniams leidiniams, publikacijoms, pranešimams ir rekomendacijoms rengti; 
6.1.9. grupės ir vaikų darželio informaciniams stendams tvarkyti; 
6.1.10. edukaciniams-kultūriniams renginiams pasirengti, organizuoti ir dalyvauti juose; 
6.1.11. darbui kūrybinėse grupėse; 
6.1.12. kvalifikacijos tobulinimo seminarų, konferencijų medžiagai tvarkyti; 
6.1.13. tėvams (globėjams) konsultuoti ir pagalbai ugdymo klausimais teikti; 
6.1.14. tiriamajai analitinei veiklai organizuoti ir vykdyti; 
6.1.15. dokumentacijai tvarkyti, rengiantis atestuotis; 
6.1.16. ugdymo priemonėms gaminti; 
6.1.17. savišvietai ir veiklos savianalizei, įsivertinimui.
6.1.18. kvalifikacijos tobulinimui ir kelimui kitose ugdymo institucijose, bibliotekose ar kitokiais būdais. 
6.2. Netiesioginio darbo su vaikais laikas, naudojamas kitai visuomeninei veiklai: 
6.2.1. darbui įstaigos savivaldoje; 
6.2.2. dalyvauti tarybų, komisijų, trumpalaikių ir ilgalaikių darbo grupių veikloje;
6.2.3. vaikų darželio veiklos kokybei įsivertinti. 
7. Logopedui, dirbančiam su ikimokyklinio amžiaus vaikais skiriamos 27 valandos per savaitę (1 etatui), iš jų 22 valandos skiriamos tiesiogiai dirbti su vaikais ir 5 valandos skiriamos netiesiogiai dirbti su vaikais. 
7.1. Netiesioginio darbo su vaikais laiko panaudojimas: 
7.1.1. darbams planuoti; 
7.1.2. individualioms ir pogrupinėms programoms rengti; 
7.1.3. darbui vaikų darželio vaiko gerovės komisijoje; 
7.1.4. metodinei pagalbai pedagogams, tėvams (globėjams) teikti ir konsultuoti specialiųjų poreikių turinčių vaikų ugdymo klausimais;
7.1.5. pagalbai ikimokyklinio ugdymo pedagogams rengiant ugdymo metinius ir savaitinius veiklos planus;
7.1.6. lankymuisi vaikų šeimose;
7.1.7. kitai veiklai, kuri nurodyta šio tvarkos aprašo 6.1 ir 6.2 punktuose. 
8. Meninio ugdymo mokytojui, dirbančiam ikimokyklinio ugdymo mokykloje su ikimokyklinio amžiaus vaikais, skiriamos 26 valandos per savaitę (1 etatui), iš jų 24 valandos skiriamos tiesiogiai dirbti su vaikais ir 2 valandos skiriamos netiesiogiai dirbti su vaikais. 
8.1. Netiesioginio darbo su vaikais laiko panaudojimas: 
8.1.1. muzikinio ugdymo veiklai planuoti; 
8.1.2. pasirengti muzikinio ugdymo veiklai; 
8.1.3. vaikų darželio, kaimo renginiams pasirengti, organizuoti, dalyvauti;
8.1.4. pagalbai ikimokyklinio ugdymo pedagogams rengiant  ugdymo metinius ir savaitinius veiklos planus;
8.1.5. metodinei pagalbai pedagogams, tėvams (globėjams) teikti ir konsultuoti muzikinio vaikų ugdymo klausimais; 
8.1.6. kitai veiklai, kuri nurodyta šio tvarkos aprašo  6.1 ir 6.2 punktuose.  

III . VALANDŲ, SKIRTŲ NETIESIOGINIAM  DARBUI SU VAIKAIS,  SUTEIKIMAS IR ATSISKAITOMYBĖ

9. Netiesioginiam darbui su vaikais numatytos per savaitę valandos pedagogams įskaičiuojamos į bendrą darbo apskaitos laiką. 
10. Netiesioginio darbo su vaikais laikas šio tvarkos aprašo 6, 7 ir 8 punktuose apskaičiuotas dirbant 1 etatu. Jei pedagogas dirba ne visą darbo krūvį, tai nekontaktinės valandos apskaičiuojamos proporcingai.  
11. Ikimokyklinio ugdymo pedagogo ir meninio ugdymo mokytojo netiesioginio darbo su vaikais valandos nurodomos mėnesiniame pedagogų darbo grafike, kurį rengia ikimokyklinio ugdymo metodinės grupės pirmininkas, tvirtina direktorius. Logopedo metodinės valandos nurodomas mokslo metų darbo grafike, esant būtinumui jis gali būti koreguojamas.
 12. Pedagogai netiesioginio darbo su vaikais valandomis gali dirbti tiek vaikų darželyje, tiek už vaikų darželio ribų. 
                   13. Esant reikalui vaikų darželio direktorius gali reikalauti iš pedagogo ataskaitos raštu apie netiesioginio darbo su vaikais valandų panaudojimą, siekiant nustatyti šių valandų panaudojimo tikslingumą.  

IV. BAIGIAMOSIOS NUOSTATOS

14. Pedagogų, dirbančių ikimokyklinio ugdymo grupėse, netiesioginio darbo su vaikais valandų panaudojimo tvarka aptariama Metodinės grupės posėdyje ir Mokytojų tarybos posėdyje. Mokytojų tarybai pritarus tvarką įsakymu tvirtina vaikų darželio direktorius.
18. Pedagogų, dirbančių ikimokyklinio ugdymo grupėse, netiesioginio darbo su vaikais valandų panaudojimo tvarkos vykdymą kontroliuoja vaikų darželio direktorius.

